अक्षरालाई हराएपछि विद्या विकास तेस्रो
गेटवे एकेडेमी, बौद्ध स्कुल (बीआईएस) र विद्या विकास टिम बुधबार प्रथम अक्षरा कप अन्तरविद्यालय बास्केटबल प्रतियोगितामा तेस्रो भएका छन् । गेटवे ब्वाइज, बीआईएस गर्ल्स र विद्या विकास मिक्स जुनियरमा तेस्रो भए ।
काठमाडौँ — गेटवे एकेडेमी, बौद्ध स्कुल (बीआईएस) र विद्या विकास टिम बुधबार प्रथम अक्षरा कप अन्तरविद्यालय बास्केटबल प्रतियोगितामा तेस्रो भएका छन् । गेटवे ब्वाइज, बीआईएस गर्ल्स र विद्या विकास मिक्स जुनियरमा तेस्रो भए ।काँडाघारीस्थित आयोजक अक्षरा स्कुलको कोर्टमा सिनियर ब्वाइजतर्फ गेटवेले शिक्षालय नेपाललाई ५७–४३ स्कोरले पराजित गर्‍यो । गेटवेका रोहन महतले १२ स्कोर जोडे ।सिनियर गर्ल्समा बीआईएसले शिक्षालयलाई २३–१२ ले हराउँदा पलिस्था श्रेष्ठले ९ स्कोर गरिन् । मिक्स जुनियरमा विद्या विकासले अक्षरामाथि २८–१२ को जित पायो । विद्या विकासका कुशल बुढाथोकीले ८ स्कोर गरे ।फाइनल बिहीबार हुनेछ । तीनै विधामा भ्याली पब्लिक फाइनलमा पुगेको छ । भ्यालीले सिनियर ब्वाइजमा अक्षरिका, सिनियर गर्ल्समा नेमोनिक र मिक्समा आलोक विद्याश्रमसँग उपाधिका लागि भिड्ने छ ।भ्यालीका चारै टोली सेमिफाइनलमाआयोजक भ्याली पब्लिक स्कुलको चारै टोली १६ औं भ्याली पब्लिक अन्तरविद्यालय बास्केटबलमा बुधबार सेमिफाइनल पुगेको छ । भ्याली पब्लिकको सिनियर र जुनियर ब्वाइजमा १–१ तथा सिनियर गर्ल्समा २ टोली सेमिफाइनल पुगे ।सिनियर ब्वाइजमा भ्यालीले एलआरआईलाई ४७–४० ले पराजित गर्दा सुशान्त चौधरीले १४ स्कोर जोडे । एचएचसीएले बेम्सलाई ३९–३०, ग्रिनल्यान्डले लालीगुराँसलाई ४०–२२ र गोल्डेनपिकले लिटिल एन्जल्सलाई ५८–५४ स्कोरले हराए । एचएचसीएका दिशान चाम्लिङले १२, ग्रिनल्यान्डका सुरेश बिसीले १५ र गोल्डेनपिकका सुविन तामाङले ३१ स्कोर गरे ।जुनियर ब्वाइजमा भ्याली पब्लिकले हिमरश्मिलाई ३७–३०, गोल्डेनपिकले लालीगुराासलाई २६–२४, किङडमले डाफोडिललाई ४३–३९ र स्किब्सले क्यानभासलाई ३६–३० ले हराए । भ्याली पब्लिकका आर्यन गुरुङले १९, गोल्डेनपिकका सुशील गिरीले ८ र स्किब्सका सफल थापाले १० स्कोर बटुले ।सिनियर गर्ल्समा भ्याली पब्लिक ‘ए’ ले डाफोडिललाई २९–१७, भ्याली ‘बी’ ले बीएनएलाई २८–१९, एनसीसीएसले केभीएसलाई १५–१४ र सत्यसाईले ग्रिनल्यान्डलाई २०–१८ ले हराए । भ्याली ‘ए’ की लोरिसा गौचनले १४, भ्याली ‘बी’ की दृश्य गुरुङले १८, एनसीसीएसकी दिभा महर्जनले ४ र सत्यसाईकी आस्ना नकर्मीले १३ स्कोर जोडे ।